Kommissionens forordning (EF) nr. 1045/2000
af 18. maj 2000
vedrørende råtobak og om fastsættelse af de garantitærskelmængder, som det for 2000-høsten er tilladt at overføre til en anden sortsgruppe
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), senest ændret ved forordning (EF) nr. 660/1999(2), særlig artikel 9, stk. 4, og
ud fra følgende betragtninger:
(1) Ved artikel 9 i forordning (EØF) nr. 2075/92 blev der indført en kvoteordning for de forskellige sortsgrupper tobak. De individuelle kvoter blev fordelt mellem producenterne på grundlag af de garantitærskler for 2000, som er fastsat i artikel 3 i forordning (EF) nr. 660/1999. Efter artikel 9, stk. 4, i forordning (EØF) nr. 2075/92 kan Kommissionen give medlemsstaterne tilladelse til at overføre garantitærskelmængder mellem sortsgrupper. De planlagte overførsler medfører ikke yderligere udgifter for EUGFL til hver sortsgruppe, og de forhøjer ikke den samlede garantitærskel for den enkelte medlemsstat.
(2) Denne forordning bør anvendes snarest muligt og inden den frist for indgåelse af dyrkningskontrakter, der er fastsat i artikel 10, stk. 1, i Kommissionens forordning (EF) nr. 2848/98 af 22. december 1998 om gennemførelsesbestemmelser til Rådets forordning (EØF) nr. 2075/92 for så vidt angår præmieordningen, produktionskvoterne og den særstøtte, der ydes til producentsammenslutningerne i tobakssektoren(3), senest ændret ved forordning (EF) nr. 909/2000(4).
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -
UDSTEDT FØLGENDE FORORDNING:
Artikel 1
I forbindelse med 2000-høsten kan medlemsstaterne overføre de mængder, som er anført i bilaget til denne forordning, til en anden sortsgruppe, jf. artikel 22, stk. 4, i forordning (EF) nr. 2848/98.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskasbers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. maj 2000.